elektronisk ledende materialer
Store norske leksikon,Realfag,Fysikk,Materialfysikk
Elektronisk ledende materialer er materialer der det skjer transport av elektrisk strøm ved elektroner eller elektronhull (fraværet av elektroner). De kan grovt deles inn i metalliske, halvledende og superledende materialer.
Beskrivelse og eksempler på materialer Eksempler på metaller er aluminium (Al) og kobber (Cu), som blant annet brukes i høy- og lavspentkabler. Et eksempel på halvleder er silisium (Si), som blant annet brukes i databrikker.I superledende materialer, slik som niob (Nb), er den elektriske motstanden lik null. Dette har bruksområder blant annet innenfor medisinsk teknologi og innenfor måling av ekstremt små magnetfelt via SQUID-teknologi. Flere normale metaller, inkludert aluminium (Al) og tinn (Sn), går inn i en superledende fase når temperaturen blir tilstrekkelig lav. Les mer i Store norske leksikon elektrisk ledende materialer